CELEX: 32012R0104
Language: ro
Date: 2012-02-07 00:00:00
Title: Regulamentul de punere în aplicare (UE) nr. 104/2012 al Comisiei din 7 februarie 2012 privind clasificarea anumitor mărfuri în Nomenclatura combinată

9.2.2012   
            
            
               RO
            
            
               Jurnalul Oficial al Uniunii Europene
            
            
               L 36/19
            
         REGULAMENTUL DE PUNERE ÎN APLICARE (UE) NR. 104/2012 AL COMISIEI
   din 7 februarie 2012
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a aceluiași tabel.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana 2 a aceluiași tabel.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 februarie 2012.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Un așa-numit „set de bicicletă”, alcătuit din următoarele componente:
                  
                              (a)
                           
                           
                              un cadru,
                           
                        
                              (b)
                           
                           
                              o furcă frontală și
                           
                        
                              (c)
                           
                           
                              două jante.
                           
                        Componentele sunt prezentate pentru vămuire în același timp, dar sunt ambalate separat.
               
               
                  
                              (a)
                           
                           8714 91 10
                        
                              (b)
                           
                           8714 91 30
                        
                              (c)
                           
                           8714 92 10
                        
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate, precum și pe baza textului codurilor NC 8714, 8714 91, 8714 91 10 și 8714 91 30, precum și 8714 92 și 8714 92 10.
                  Deoarece componentele prezentate împreună nu conferă produsului caracterul esențial al unei biciclete complete, se exclude clasificarea la subpoziția 8712 00 ca biciclete incomplete, prin aplicarea regulii generale de interpretare (RGI) 2 (a) (a se vedea notele explicative la NC pentru subpoziția 8712 00).
                  Deoarece nu sunt ambalate împreună, clasificarea componentelor drept marfă prezentată în seturi condiționate pentru vânzarea cu amănuntul în sensul regulii generale de interpretare 3 (b) este exclusă. Prin urmare, componentele se clasifică separat.
                  În consecință, cadrul se clasifică la codul NC 8714 91 10, furca frontală la codul NC 8714 91 30 și jantele la codul NC 8714 92 10.